Diari Oficial de la Generalitat Valenciana


Sumari del DOGV 119, del 01-09-1983 (1983/802385)

RESOLUCIÓ de 17 de juny de 1983, del Conseller d'Obres Públiques i Urbanisme, sobre l'expedient I-10/83, Proyecto de Pla Parcial <<El Concentari>> en els termes municipals de Benissa i Calp
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   119

Data del DOGV
:   01-09-1983

Secció del DOGV
:   ALTRES DISPOSICIONS

Número del document
:   1983/802385


Data del document
:   17-06-1983

Organisme emissor


Tipus de document
:   Resolució

Resolució de 17 de juny de 1983, del conseller d'Obres Públiques i Urbanisme, sobre l'expedient I-10/83, Projecte de Pla Parcial "El Cocentari", en els termes municipals de Benissa i Calp.  
VIST l'expedient relatiu al Projecte de Pla Parcial «El Cocentari», en els termes municipals de Calp i Benissa (Alacant), promogut pel Sr. Josep Maria Santamaria i Ferrándiz i altres, i   
VIST.-Que l'expedient esmentat ha estat tramitat per la Diputació Provincial d'Alacant, per tal com l'esmentat Pla afecta dos termes municipals, i que té per objecte l'ordenació de 218.873 m2 del terme municipal de Calp i 13.066 m2 del de Benissa, destinat a residencial turístic.   
ATES.-Que hi ha un aspecte previ i fonamental, relatiu a la figura de planejament elegida, per tal com condiciona essencialment la valoració global sobre el conjunt del Projecte analitzat. Per la qual cosa, cal fer referència al planejament vigent en cadascun dels municipis: a Calp hi ha un Pla General d'Ordenació aprovat definitivament el 30 d'octubre de 1972, el qual condiciona l?elaboració de Plans Parcials a la delimitació d'unitats d'actuació completes, inclòsa entre vies municipals i amb l'extensió suficient per allòtjar 500 habitatges com a mínim. D'altra banda, Benissa disposa d'un Pla General, aprovat definitivament el 26 de juliol de 1982, el qual classifica els terrenys inclòsos en aquest Projecte con a sòl urbanitzable no programat, dins del Programa d'Actuació Urbanística número 8.   
ATES.-Que els condicionaments imposats pels respectius planejaments bàsics dels dos municipis suposen un impediment per a la valoració positiva d'aquest Projecte, ja que l'àmbit de l'ordenació projectada no respecta els requisits previstos al Pla de Calp. I, d'altra banda, l?article 44 del Reglament de Planejaments estableix que per a la redacció d'un Pla Parcial SUNP és preceptiva l'aprovació definitiva, amb caràcter previ o simultani, del corresponent Programa d'Actuació Urbanístic, de l'existència del qual no hi ha constància en l'expedient, malgrat la necessitat, i resulta encara més incomprensible per tal com el planejament vigent a Benissa imposa aquesta obligació, i més quan, des de desembre de 1981 hom comptava amb l?aprovació provisional d'aquest, i no s'inclogué en aquest Pla el requisit indicat, encara que aquell Pla és immediatament executiu i eficaç, segons que preveu l'article 56 de la Llei del Sòl.   
ATES.-Que l'article 4.t del Reial Decret-Llei 16/1981, de 16 d'octubre, sobre adaptació de Plans Generals, considera el sòl classificat com a rústic pels Plans Generals no adaptats, com és el cas de Calp com a sòl no urbanitzable. Aço, traslladat al règim jurídico-urbanístic de Calp, en tant que classifica els terrenys objecte d'ordenació pel Projecte ací examinat com a sól rústic d'interés turístic, suposa una contradicció insalvable que impedeix la consideració de l'aptitud per a l'edificació del sòl classificat com a rústic, i és necessari preservar-lo de qualsevol intent especulatiu d'urbanització que, finalment, comportaria irreparables conseqüències per al terme municipal de Calp.   
VISTOS els preceptes legals esmentats, la Llei de Procediment Administratiu i d'altres normes de general aplicació, DENEGUE el Projecte del Pla Parcial «El Cocentari» en els termes de Benissa i Calp, promogut pel Sr. Josep Maria Santamaría i Ferrándiz i altres.   
Contra aquesta resolució, que no esgota la via administrativa, es podra interposar Recurs d'Alçada, en el termini de quinze dies comptats des delsegüent al dia de la motificació davant el Ple del Consell de la Comunitat Valenciana.   
València, a 17 de juny de 1983.   
El Conseller d'Obres Publiques i Urbanisme,   
LLUIS VERDU I LOPEZ